Document ID: 31993L0116

KOMISSION DIREKTIIVI 93/116/EY,
annettu 17 päivänä joulukuuta 1993,
moottoriajoneuvojen polttoaineen kulutuksesta annetun neuvoston direktiivin 80/1268/ETY mukauttamisesta tekniikan kehitykseen
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon moottoriajoneuvojen ja niiden perävaunujen tyyppihyväksyntää koskevan 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna direktiivillä 93/81/ETY(2), ja erityisesti sen 13 artiklan 2 kohdan,
ottaa huomioon moottoriajoneuvojen polttoaineen kulutusta koskevan jäsenvaltioiden lainsäädännön lähentämisestä 16 päivänä joulukuuta 1980 annetun neuvoston direktiivin 80/1268/ETY(3), sellaisena kuin se on viimeksi muutettuna direktiivillä 89/491/ETY(4), ja erityisesti sen 3 artiklan,
sekä katsoo, että
direktiivi 80/1268/ETY on yksi direktiivillä 70/156/ETY perustettua EY-tyyppihyväksyntämenettelyä koskevista erityisdirektiiveistä; siten direktiivin 70/156/ETY ajoneuvojärjestelmiä, osia ja erillisiä teknisiä yksiköitä koskevia säännöksiä sovelletaan tähän direktiiviin,
erityisesti direktiivin 70/156/ETY 3 artiklan 4 kohdassa ja 4 artiklan 3 kohdassa säädetään, että jokaiseen erityisdirektiiviin on liitettävä ilmoituslomake, joka sisältää mainitun direktiivin liitteen I vastaavat osat sekä tyyppihyväksyntätodistus, joka perustuu mainitun direktiivin liitteeseen VI ja joka mahdollistaa tyyppihyväksynnän tietokoneellistamisen,
olisi viitattava moottoriajoneuvojen päästöjen aiheuttaman ilman pilaantumisen estämiseksi toteutettavia toimenpiteitä koskevaan neuvoston direktiiviin 70/220/ETY(5), sellaisena kuin se on viimeksi muutettuna direktiivillä 93/59/ETY(6), koska mainitussa direktiivissä säädetään teknisistä ja hallinnollisista säännöksistä, joita sovelletaan myös tähän direktiiviin,
ottaen huomioon hiilidioksidipäästöjen ympäristölle aiheuttamia vaikutuksia koskevan lisääntyvän huolestumisen, neuvoston 16 päivänä joulukuuta 1992 hyväksymässä viidennessä Euroopan yhteisöjen ympäristönsuojelua koskevassa toimintaohjelmassa asetetaan tavoitteeksi näiden päästöjen vakauttaminen; on tarpeen määrittää kevyiden moottoriajoneuvojen hiilidioksidipäästöt EY-tyyppihyväksynnän yhteydessä; hiilidioksidin mittaamiseksi on aiheellista turvautua direktiivissä 70/220/ETY määriteltyyn testausmenettelyyn mahdollisesti ilmaa pilaavien moottoriajoneuvojen päästöjen mittaamiseksi ja käyttää sitten näiden mittausten tuloksia polttoaineen kulutuksen laskemiseen, ja
tämän direktiivin säännökset ovat direktiivillä 70/156/ETY perustetun mukauttamista tekniikan kehitykseen käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivi 80/1268/ETY seuraavasti:
1) Korvataan nimi seuraavasti:
"Neuvoston direktiivi 80/1268/ETY, annettu 16 päivänä joulukuuta 1980, moottoriajoneuvojen hiilidioksidipäästöistä ja polttoaineen kulutuksesta".
2) Korvataan 2 artikla seuraavasti:
"2 artikla
Jäsenvaltio ei saa evätä ajoneuvolta EY-tyyppihyväksyntää ottaen huomioon kansallisen tyyppihyväksynnän, tai kieltää tai estää ajoneuvon myyntiä, rekisteröintiä, liikkeelle laskemista tai käyttöä hiilidioksidipäästöihin tai polttoaineen kulutukseen liittyvistä syistä, jos päästö- ja kulutuslukemat on määritetty liitteiden I ja II mukaisesti ja ne on ilmoitettu ajoneuvon omistajalle asiakirjoissa jäsenvaltioiden mahdollisesti määrittelemien yksityiskohtaisten sääntöjen mukaisesti."
3) Korvataan liitteet tämän direktiivin liitteillä.
2 artikla
1. Alkaen 1 päivästä huhtikuuta 1994 jäsenvaltiot eivät saa hiilidioksidipäästöihin tai polttoaineen kulutukseen liittyvistä syistä:
- evätä moottoriajoneuvotyypiltä EY-tyyppihyväksyntää tai kansallista tyyppihyväksyntää,
- tai kieltää ajoneuvojen rekisteröintiä, myyntiä tai liikkeelle laskemista
jos päästö- ja kulutuslukemat on määritetty direktiivin 80/1268/ETY vaatimusten mukaisesti, sellaisena kuin se on muutettuna tällä direktiivillä.
2. Alkaen 1 päivästä tammikuuta 1996 jäsenvaltiot:
- eivät enää anna EY-tyyppihyväksyntää
ja
- voivat kieltäytyä antamasta kansallista tyyppihyväksyntää
ajoneuvotyypille hiilidioksidipäästöihin tai polttoaineen kulutukseen liittyvistä syistä, jos päästö- ja kulutuslukemia ei ole määritetty direktiivin 80/1268/ETY vaatimusten mukaisesti, sellaisena kuin se on muutettuna tällä direktiivillä.
3. Alkaen 1 päivästä tammikuuta 1997 jäsenvaltiot:
- katsovat, että vaatimustenmukaisuustodistukset, joilla uudet ajoneuvot on direktiivin 70/156/ETY säännösten mukaisesti varustettava, eivät enää ole voimassa mainitun direktiivin 7 artiklan 1 kohdan tarkoituksessa
ja
- voivat kieltää uusien ajoneuvojen rekisteröinnin, myynnin ja liikkeelle laskemisen, jos niitä ei ole varustettu direktiivin 70/156/ETY mukaisesti vaatimustenmukaisuustodistuksella
hiilidioksidipäästöihin ja polttoaineen kulutukseen liittyvistä syistä, jos päästö- ja kulutuslukemia ei ole määritetty direktiivin 80/1268/ETY vaatimusten mukaisesti, sellaisena kuin se on muutettuna tällä direktiivillä.
3 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä maaliskuuta 1994. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.
4 artikla
Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tehty Brysselissä 17 päivänä joulukuuta 1993.

Labels: 14
20
7
8
3